Какво време ни очаква през октомври

„Искам по-рано да го махнем извънредното положение. Възложил съм на юристите да помислят. Да остане само закон, който да позволява например на здравния министър да издава заповед за задължителното носене на маските, защото е доказано, че помагат. А за банките - да могат кредитите да не се изплащат в сроковете им.”

Това заяви премиерът Бойко Борисов, който в събота инспектира строежа на магистрала „Хемус” в участъка между Белокопитово и Буховци.

Той посочи, че извънредното положение не се отразява на строителството на магистралите.

Кога ще отворят парковете в София

„Изключително съм доволен”, подчерта Борисов за темпа на изграждане и добави, че няма забавяне на плащанията към фирмите, които строят, „даже точно обратното”.

По отношение на кризата с коронавируса премиерът каза, че „данните от света са чудовищни. Ние много навреме сложихме мерките”.

„Извънредното положение не ни дава извънредни правомощия, всъщност ние сме се възползвали за създаването на КПП-та, носенето на маски, реално в България движението в градовете не е нито ограничено, нито забранено. В другите държави е забранено да се излиза от градовете. У нас можеш и 50 пъти да излезеш. В другите държави има вечерен час, а в България няма”.

Борисов поясни, че в последните дни, въпреки масовото излизане от София преди Великден, няма рязко повишаване на броя на заразените в България.

Ангелкова: Работим за стартиране на летния сезон през юли

„Сутринта рано говорих с щаба - ако продължава ниското ниво на заразените - защото вчера бяха повече, днес са по-малко, ако така продължи, съм възложил, следващата седмица в понеделник-вторник, с установен ред да се обмисли родители с деца да могат да минават от единия до другия край на парка. Да се направи вход-изход, с указателни табели, с доброволци, които да не позволяват струпване”.

„Във всеки миг сме готови да облекчим това, което може, но трябва масово да си партнираме”, каза премиерът.

Той посочи, че е възложил анализ на Националния оперативен щаб за това, какви са последствията от масовото напускане на София преди празниците. По думите му повечето хора, отивайки в провинцията са спазвали правилата за карантина.

173 млн. лева за малките фирми със спад от поне 20% в оборота

Премиерът поясни, че все още има много неизвестни за новия коронавирус.

„Не го познават вируса. Само 27% изграждат антитела от това, което досега е минало. Казват, че топлото време ще му повлияе, но има държави, където температурите са по 40 градуса и не му повлияват”, отчете Борисов.

По думите му българската икономика няма как да почне да се възстановява, „докато не тръгне икономиката на света”.

„Трябва да се самоконтролираме, защото до всеки един не можем да сложим милиционер да го води”, подчерта премиерът.

Следете ни навсякъде и по всяко време с мобилното приложение на Vesti.bg. Можете да го изтеглите от Google Play и AppStore.

За още актуално съдържание от Vesti.bg последвайте страницата ни в Instagram.